Ericu950/Stoicheia-meter-silver huggingface dataset:
τὸν δὲ πρεσβύτην ἐν τῷ ἀποκρίνεσθαι παραδολεσχοῦντα γεροντικῶς , ὅτι πὺξ μὲν ἐνίκησα Κλυτομήδεα , Οἴνοπος υἱόν , Ἀγκαῖον δὲ πάλῃ Πλευρώνιον , Ἴφικλον δὲ πόδεσσι παρέδραμον 0 ·
αὖθις δὲ τὸν μὲν Ὀδυσσέα τοὺς Φαίακας προκαλούμενον ἢ πύξ ἠὲ πάλῃ ἢ καὶ ποσίν , τὸν δ Ἀλκίνουν ὑποτιμώμενον οὐ γὰρ πυγμάχοι εἰμὲν ἀμύμονες οὐ δὲ παλαισταί , ἀλλὰ ποσὶ κραιπνοῖς θέομεν 0 1 ·
ὡς οὐ κατὰ τύχην ἐκ τοῦ παρισταμένου τῇ τάξει χρώμενος ἄλλοτ ἄλλως , ἀλλὰ τοῖς εἰθισμένοις τότε καὶ δρωμένοις κατὰ νόμον ἐπακολουθῶν ἐδρᾶτο δ οὕτως , τὴν παλαιὰν ἔτι τάξιν αὐτῶν διαφυλαττόντων .
παυσαμένου δὲ τ ἀδελφοῦ , τ ἄλλα μὲν ἔφην ἀληθῶς λέγεσθαι , τὴν δ αἰτίαν τῆς τάξεως οὐκ ἐπενόουν .
ἐδόκει δὲ καὶ τῶν ἄλλων τισὶ μὴ πιθανὸν εἶναι γεγονέναι τὸ πυκτεύειν καὶ παλαίειν πρότερον ἐν ἀγῶνι καὶ ἁμίλλῃ τοῦ τροχάζειν , καὶ παρεκάλουν ἐξάγειν εἰς τὸ ἀνώτερον .
ἔφην δ ἐκ τοῦ παραστάντος , ὅτι ταῦτά μοι πάντα μιμήματα δοκεῖ καὶ γυμνάσματα τῶν πολεμικῶν εἶναι ·
καὶ γὰρ ὁπλίτης ἐπὶ πᾶσιν εἰσάγεται , μαρτυρούμενος ὅτι τοῦτο τὸ τέλος ἐστὶ τῆς σωμασκίας καὶ τῆς ἁμίλλης καὶ τὸ τοῖς νικηφόροις εἰσελαύνουσι τῶν τειχῶν ἐφίεσθαι μέρος διελεῖν καὶ καταβαλεῖν , τοιαύτην ἔχει διάνοιαν , ὡς οὐ μέγα πόλει τειχῶν ὄφελος ἄνδρας ἐχούσῃ μάχεσθαι δυναμένους καὶ νικᾶν 0 .
ἐν δὲ Λακεδαίμονι τοῖς νενικηκόσι στεφανίτας ἀγῶνας ἐξαίρετος ἦν ἐν ταῖς παρατάξεσι χώρα , περὶ αὐτὸν τὸν βασιλέα τεταγμένους μάχεσθαι ·
καὶ τῶν ζῴων μόνῳ τῷ ἵππῳ μετουσία στεφάνου καὶ ἀγῶνος ἔστιν , ὅτι μόνος καὶ πέφυκε καὶ ἤσκηται μαχομένοις παρεῖναι καὶ συμπολεμεῖν .
εἰ δὲ δὴ ταῦτα λέγεται μὴ κακῶς , ἤδη σκοπῶμεν ἔφην ὅτι τῶν μαχομένων πρῶτον ἔργον ἐστὶ τὸ πατάξαι καὶ φυλάξασθαι , δεύτερον δὲ συμπεσόντας ἤδη καὶ γενομένους ἐν χερσὶν ὠθισμοῖς τε χρῆσθαι καὶ περιτροπαῖς ἀλλήλων , ᾧ δὴ μάλιστά φασιν ἐν Λεύκτροις τοὺς Σπαρτιάτας ὑπὸ τῶν ἡμετέρων , παλαιστρικῶν ὄντων , καταβιασθῆναι ·
διὸ καὶ παρ Αἰσχύλῳ τις τῶν πολεμικῶν ὀνομάζεται βριθύς , ὁπλιτοπάλας καὶ Σοφοκλῆς εἴρηκέ που περὶ τῶν Τρώων ὡς φίλιπποι καὶ κερουλκοί , σὺν σάκει δὲ κωδωνοκρότῳ παλαισταί 0 1 ·
καὶ μὴν ἐπὶ πᾶσί γε τὸ τρίτον ἐστὶ νικωμένους φεύγειν ἢ διώκειν νικῶντας .
εἰκότως οὖν ἡ πυγμὴ προῆγε , δευτέραν δ εἶχεν ἡ πάλη τάξιν , καὶ τελευταίαν ὁ δρόμος 0 ·
ὅτι πυγμὴ μέν ἐστι μίμημα πληγῆς καὶ φυλακῆς , πάλη δὲ συμπλοκῆς καὶ ὠθισμοῦ , δρόμῳ δὲ μελετῶσι φεύγειν καὶ διώκειν 0 1 .
σώκλαρος ἑστιῶν ἡμᾶς ἐν κήποις ὑπὸ τοῦ Κηφισοῦ ποταμοῦ περιρρεομένοις ἐπεδείκνυτο δένδρα παντοδαπῶς πεποικιλμένα τοῖς λεγομένοις ἐνοφθαλμισμοῖς ·
καὶ γὰρ ἐκ σχίνων ἐλαίας ἀναβλαστανούσας ἑωρῶμεν καὶ ῥοιὰς ἐκ μυρρίνης ·
ἦσαν δὲ καὶ δρύες ἀπίους ἀγαθὰς ἐκφέρουσαι καὶ πλάτανοι μηλεῶν δεδεγμέναι καὶ συκαῖ μορεῶν ἐμβολάδας , ἄλλαι τε μίξεις φυτῶν κεκρατημένων ἄχρι καρπογονίας 0 .
οἱ μὲν οὖν ἄλλοι πρὸς τὸν Σώκλαρον ἔπαιζον , ὡς τῶν ποιητικῶν σφιγγῶν καὶ χιμαιρῶν τερατωδέστερα γένη καὶ θρέμματα βόσκοντα ·
κράτων δὲ πρ οὔβαλεν ἡμῖν διαπορῆσαι περὶ τῆς αἰτίας , δι ἣν μόνα τῶν φυτῶν τὰ , ἐλαιώδη δέχεσθαι τὰς τοιαύτας ἐπιμιξίας οὐ πέφυκεν ·
οὔ τε γὰρ κῶνον οὔ τε κυπάριττον ἢ πίτυν ἢ πεύκην ἐκτρέφουσάν τι τῶν ἑτερογενῶν ὁρᾶσθαι 0 .
ὑπολαβὼν δὲ Φίλων ἔφη λόγος τις ἔστιν , ὧ Κράτων , παρὰ τοῖς σοφοῖς , βεβαιούμενος ὑπὸ τῶν γεωργικῶν .
τὸ γὰρ ἔλαιον εἶναί φασι τοῖς φυτοῖς πολέμιον καὶ τάχιστ ἂν ἀπολέσθαι φυτὸν ὃ βούλοιο χριόμενον ἐλαίῳ , καθάπερ τὰς μελίττας 0 .
τὰ δ εἰρημένα δένδρα πίονα καὶ πέπειραν ἔχει τὴν φύσιν , ὥστε πίσσαν ἀποδακρύειν καὶ ῥητίνην ·
ὅταν δὲ πληγῇ , ταῖς διακοπαῖς ὥσπερ ἑλκωθέντ ἰχῶρα συνάγει 0 ;
ἥ τε δᾲς αὐτῶν ἐλαιηρὰν ἀφίησιν ἰκμάδα καὶ περιστίλβει τὸ λιπαρὸν αὐτῇ ·
διὸ καὶ πρὸς τ ἄλλα γένη δυσμίκτως ἔχει , καθάπερ αὐτὸ τ οὔλαιον παυσαμένου δὲ τοῦ Φίλωνος , ὁ μὲν Κράτων ᾤετο καὶ τὴν τοῦ φλοιοῦ φύσιν πρὸς τοῦτο συνεργεῖν λεπτὸν γὰρ ὄντα καὶ ξηρὸν οὐ παρέχειν ἕδραν οὐ δ ἐμβίωσιν τοῖς ἐνθεμένοις , ὥσθ ὥσπερ τὰ φλοιώδη καὶ νοτερὰ καὶ τὰ μαλακὰ τοῖς ὑπὸ τὸν φλοιὸν μέρεσι προσδεχομένοις περιπτύσσεσθαι κολλώμενον 0 .
αὐτὸς δὲ Σώκλαρος ἔφη καὶ τὸν ταῦτα λέγοντα μὴ κακῶς προσεννοεῖν , ὅτι δεῖ τὸ δεχόμενον ἑτέραν φύσιν εὔτρεπτον εἶναι , ἵνα κρατηθὲν ἐξομοιωθῇ καὶ μεταβάλῃ τὴν ἐν ἑαυτῷ τροφὴν πρὸς τὸ ἐμφυτευόμενον .
καὶ γὰρ τὴν γῆν προδιαλύομεν καὶ μαλάσσομεν , ἵνα κοπεῖσα μεταβάλῃ δι εὐπάθειαν καὶ ἅψηται τῶν ἐμφυτευομένων ἡ γὰρ ἀτενὴς καὶ σκληρὰ δυσμετάβλητος 0 .
ταῦτα δὲ τὰ δένδρα κοῦφα τοῖς ξύλοις ὄντα κρᾶσιν οὐ ποιεῖ διὰ τὸ μὴ κρατεῖσθαι μη δὲ μεταβάλλειν .
ἔτι δ εἶπεν οὐκ ἄδηλον ὅτι δεῖ πρὸς τὸ ἐμφυτευόμενον χώρας λόγον ἔχειν τὸ δεξόμενον τὴν δὲ χώραν ἀεῖ θήλειαν ἔχειν καὶ γόνιμον 0 ·
ὅθεν τὰ πολυκαρπότατα τῶν φυτῶν ἐκλεγόμενοι παραπηγνύουσιν , ὥσπερ γυναιξὶ πολυγαλακτούσαις ἕτερα βρέφη προσβάλλοντες 0 .
πεύκην δὲ καὶ κυπάριττον καὶ τὰ τοιαῦτα πάντα γλίσχρα καὶ ἀγεννῆ τοῖς καρποῖς ὁρῶμεν .
ὥσπερ γὰρ οἱ πολυσαρκίᾳ κεχρημένοι καὶ ὄγκῳ ὡς ἐπὶ τὸ πλεῖστον ἄτεκνοι 0 1 ·
τὴν γὰρ τροφὴν εἰς τὸ σῶμα καταναλίσκοντες οὐ ποιοῦσιν αὐτῆς περίττωμα σπερματικόν οὕτω τὰ τοιαῦτα δένδρα τῆς τροφῆς ἀπολαύοντα , πάσης εἰς αὐτὰ δαπανωμένης , εὐσωματεῖ τοῖς μεγέθεσι καὶ αὐξάνεται , καρπὸν δὲ τὰ μὲν οὐ φέρει τὰ δὲ φέρει μικρὸν καὶ συντελούμενον βραδέως ·
ὥστ οὐ δεῖ θαυμάζειν , εἰ μὴ φύεται τ ἀλλότριον , ἐν ᾧ κακῶς τρέφεται καὶ τὸ οἰκεῖον .
χαιρημονιανὸς ὁ Τραλλιανός , ἰχθυδίων ποτὲ παντοδαπῶν παρατεθέντων , ἓν ἐπιδείξας ἡμῖν ὀξὺ τῷ κεφαλίῳ καὶ πρόμηκες ἔλεγε τούτῳ προσεοικέναι τὴν ἐχενηίδα ·
θεάσασθαι γὰρ πλέων ἐν τῷ Σικελικῷ καὶ θαυμάσαι τὴν δύναμιν , οὐκ ὀλίγην βραδυτῆτα καὶ διατριβὴν παρὰ τὸν πλοῦν ἀπεργασαμένης ·
τῆς ἐχενηίδος , ἕως ὑπὸ τοῦ πρῳρέως ἑάλω προσεχομένη τῷ τοίχῳ τῆς νεὼς ἔξωθεν 0 .
ἦσαν μὲν οὖν οἱ καταγελῶντες τοῦ Χαιρημονιανοῦ ὡς πλάσμα μυθῶδες παραδεδεγμένου καὶ ἄπιστον , ἦσαν δὲ καὶ οἱ τὰς ἀντιπαθείας θρυλοῦντες , καὶ ἄλλα πολλὰ παρόντων ἦν ἀκούειν , ὅτι μαινόμενον ἐλέφαντα καταπαύει κριὸς ὀφθείς , ἔχιδναν δὲ φηγοῦ κλωνίον ἐὰν προσαγάγῃς καὶ θίγῃς , ἵστησιν ·
ἄγριος δὲ ταῦρος ἀτρεμεῖ καὶ πραΰνεται συκῇ προσδεθείς ·
τὸ δ ἤλεκτρον πάντα κινεῖ καὶ προσάγεται τὰ κοῦφα , πλὴν ὠκίμου καὶ τῶν ἐλαίῳ βρεχομένων ·
ἡ δὲ σιδηρῖτις λίθος οὐκ ἄγει τὸν σίδηρον , ἂν σκορόδῳ χρισθῇ .
τούτων γὰρ ἐμφανῆ τὴν πεῖραν ἐχόντων , χαλεπὸν εἶναι τὴν αἰτίαν , εἰ μὴ καὶ παντελῶς ἀδύνατον , καταμαθεῖν 0 1 .
ἐγὼ δὲ τοῦτο μὲν ἔφην ἀπόδρασιν εἶναι τῆς ἐρωτήσεως μᾶλλον ἢ τῆς αἰτίας ἀπόδοσιν 0 .
σκοπῶμεν δ εἶπον ὅτι πολλὰ συμπτώματ ἐνόντα πάθεσιν αἰτιῶν λαμβάνει δόξαν οὐκ ὀρθῶς ὅμοιον ὡς εἴ τις οἴοιτο τῇ ἀνθήσει τοῦ ἄγνου πεπαίνεσθαι τὸν τῆς ἀμπέλου καρπόν , ὅτι δή , τοῦτο τὸ λεγόμενον , ἡ τ ἄγνος ἀνθεῖ χὠ βότρυς πεπαίνεται ἢτοῖς ἐπὶ τῶν λύχνων φαινομένοις μύκησι συγχεῖσθαι καὶ συννεφεῖν τὸ περιέχον 0 ·
ἢ τὴν γρυπότητα τῶν ὀνύχων αἴτιον ἀλλὰ μὴ συμβεβηκὸς εἶναι τοῦ περὶ σπλάγχνον ἕλκους 0 .
ὥσπερ οὖν τούτων ποσσις ἕκαστον ἐπακολούθημα τοῦ πάθους ἐστὶν ἐκ τῶν αὐτῶν γεννώμενον αἰτιῶν , οὕτως ἔφην ἐγὼ μίαν αἰτίαν εἶναι δι ἣν βραδέως τε πλεῖ καὶ προσάγεται τὴν ἐχενηίδα τὸ πλοῖον ·
ξηρᾶς μὲν γὰρ οὔσης καὶ μὴ σφόδρα βαρείας ὑγρότητι τῆς νεώς , εἰκὸς ὑπολισθάνουσαν ὑπὸ κουφότητος τῇ θαλάττῃ τὴν τρόπιν διαλαβεῖν τὸ κῦμα ξύλῳ καθαρῷ διαιρούμενον καὶ ἀφιστάμενον εὐπετῶς 0 ·
ὅταν δὲ νοτερὰ σφόδρα καὶ διάβροχος οὖσα φυκία τε πολλὰ καὶ βρυώδεις ἐπιπάγους προσάγηται , τοῦ τε ξύλου τὸν τόμον ἀμβλύτερον ἴσχει τό τε κῦμα τῇ γλισχρότητι προσπῖπτον οὐ ῥᾳδίως ἀπολύεται .
διὸ καὶ παραψήχουσι τοὺς τοίχους , τὰ , βρύα καὶ τὰ φυκία τῶν ξύλων ἀποκαθαίροντες , οἷς εἰκός ἐστι τὴν ἐχενηίδα προσισχομένην ὑπὸ τῆς γλισχρότητος αἴτιον τῆς βραδυτῆτος ἀλλ οὐκ ἐπακολούθημα τοῦ τὴν βραδυτῆτα ποιοῦντος αἰτίου νομισθῆναι .
ἵππους λυκοσπάδας οἱ μὲν ἀπὸ τῶν χαλινῶν τῶν λύκων ἔφασαν ὠνομάσθαι , διὰ τὸ θυμοειδὲς καὶ δυσκάθεκτον οὕτω σωφρονιζομένους ·
ὁ δὲ πατὴρ ἡμῶν ἣκιστα περὶ τὰς ἰσηγορίας αὐτοσχέδιος ὢν καὶ κεχρημένος ἀεὶ κρατιστεύουσιν ἵπποις ἔλεγε τοὺς ὑπὸ λύκων ἐπιχειρηθέντας ἐν πώλοις , ἄνπερ ἐκφύγωσιν , ἀγαθοὺς μὲν ἀποβαίνειν καὶ ποδώκεις , καλεῖσθαι δὲ λυκοσπάδας .
ταῦτα δὲ πλειόνων αὐτῷ μαρτυρούντων , ἀπορίαν αἰτίας παρεῖχε , δι ἣν τὸ σύμπτωμα τοῦτο θυμικωτέρους καὶ γοργοτέρους ποιεῖ τοὺς ἵππους .
καὶ ὁ μὲν πλεῖστος ἦν λόγος τῶν παρόντων , ὅτι φόβον τὸ πάθος οὐ θυμὸν ἐνεργάζεται τοῖς ἵπποις , καὶ γιγνόμενοι ψοφοδεεῖς καὶ πρὸς ἅπαν εὐπτόητοι τὰς ὁρμὰς ὀξυρρόπους καὶ ταχείας ἴσχουσιν , ὥσπερ τὰ λινόπληκτα τῶν θηρίων 0 .
ἐγὼ δὲ σκοπεῖν ἔφην χρῆναι , μὴ τ οὐναντίον ἐστὶ τοῦ δοκοῦντος ·
οὐ γὰρ γίγνεσθαι δρομικωτέρους τοὺς πώλους , ὅταν ἐκφύγωσι τὰς βλάβας τῶν θηρίων ἐπιχειρηθέντες , ἀλλ οὐκ ἂν ἐκφυγεῖν , εἰ μὴ φύσει θυμικοὶ καὶ ταχεῖς ἦσαν οὔ τε γὰρ τὸν Ὀδυσσέα γενέσθαι φρόνιμον ὑπεκδράντα τοῦ Κύκλωπος , ἀλλ , ὅτι τοιοῦτος ἦν , ὑπεκδρᾶναι 0 .
μετὰ τοῦτο περὶ τῶν λυκοβρώτων ἐζητεῖτο προβάτων , ἃ λέγεται τὸ μὲν κρέας γλυκύτατον παρέχειν τὸ δ ἔριον φθειροποιόν 0 .
οὐ φαύλως οὖν ἐδόκει Πατροκλέας ὁ γαμβρὸς ἐπιχειρεῖν περὶ τῆς γλυκύτητος , ὡς τοῦ θηρίου τῷ δήγματι τὴν σάρκα τακερὰν ποιοῦντος ·
καὶ γὰρ εἶναι τὸ πνεῦμα τοῦ λύκου περίθερμον οὕτω καὶ πυρῶδες , ὥστε τὰ σκληρότατα τῶν ὀστῶν ἐν τῇ κοιλίᾳ τήκειν καὶ καθυγραίνειν διὸ καὶ σήπεσθαι τὰ λυκόβρωτα τῶν ἄλλων τάχιον .
περὶ δὲ τῶν ἐρίων διηποροῦμεν , μήποτ οὐ γεννᾷ τοὺς φθεῖρας ἀλλ ἐκκαλεῖται , τραχύτητός τινος ἀμυκτικῆς ἢ θερμότητος ἰδιότητι διακρίνοντα τὴν σάρκα ·
ταύτην δὲ τοῖς ἐρίοις τὴν δύναμιν ἐγγίγνεσθαι πρὸς τὸ τοῦ λύκου δῆγμα καὶ τὸ πνεῦμα , μεταβάλλοντος ἄχρι τῶν τριχῶν τοῦ σφαττομένου 0 .
καὶ συνεβάλλετο τῷ λόγῳ πίστιν ἡ ἱστορία τῶν γὰρ κυνηγῶν καὶ τῶν μαγείρων ἐπιστάμεθα τοὺς μὲν μιᾷ πληγῇ καταβάλλοντας , ὥστ ἀπνευστὶ τὰ πληγέντα κεῖσθαι , τοὺς δὲ πολλαῖς μόγις καὶ χαλεπῶς ἀναιροῦντας ·
ὃ δὲ τούτου θαυμασιώτερόν ἐστι , τοὺς μὲν τοιαύτην ἐνιέντας μετὰ τοῦ σιδήρου τῷ τιτρωσκομένῳ δύναμιν , ὥστε ταχὺ σήπεσθαι καὶ μη δὲ πρὸς μίαν ἡμέραν ἀντέχειν , τοὺς δ ἀποκτείνοντας μὲν οὐ βράδιον ἐκείνων , οὐδὲν δὲ τοιοῦτο γιγνόμενον περὶ τὴν σάρκα τῶν σφαγέντων ἀλλ ἐπὶ χρόνον διαμένουσαν 0 1 .
ὅτι δ αἱ κατὰ τὰς σφαγὰς καὶ τοὺς θανάτους τῶν ζῴων μεταβολαὶ μέχρι δερμάτων καὶ τριχῶν καὶ ὀνύχων διατείνουσιν , ἀποδηλοῦν εἴωθε τῷ λέγειν καὶ Ὅμηρος ἐπὶ τῶν δερμάτων καὶ τῶν ἱμάντων , ὅτι φησὶν ἱμὰς βοὸς ἶφι κταμένοιο ·
τῶν γὰρ μὴ νόσῳ μη δὲ γήρᾳ διαλυομένων ἀλλ ὑπὸ σφαγῆς εὔτονον τὸ δέρμα καὶ στιφρὸν γίγνεσθαι ·
τὰ δ ὑπὸ θηρίων δηχθέντα καὶ τοὺς ὄνυχας μελαίνεσθαι καὶ τριχορροεῖν καὶ τοῖς δέρμασι φλιδᾶν καὶ ῥακοῦσθαι 0 .
ὅτε τὴν ἐπώνυμον ἀρχὴν ἦρχον οἴκοι , τὰ πλεῖστα τῶν δείπνων δαῖτες ἦσαν , ἐν ταῖς θυσίαις ἑκάστῳ μερίδος ἀποκληρουμένης ·
ὅ τισι μὲν ἤρεσκε θαυμαστῶς , οἱ δ ὡς ἀκοινώνητον καὶ ἀνελεύθερον ρο ψέγοντες ᾤοντο δεῖν ἅμα τῷ καταθέσθαι τὸν στέφανον ἐπὶ τὴν συνήθη δίαιταν αὖθις μεθαρμόσασθαι τὰς τραπέζας ; 0 .
οὐ γὰρ τοῦ φαγεῖν ὁ Ἁγίας ἔφη χάριν οὐ δὲ τοῦ πιεῖν , ἀλλὰ τοῦ συμπιεῖν καὶ συμφαγεῖν ὡς ἐγ ᾦμαι καλοῦμεν ἀλλήλους , ἡ δ εἰς μερίδας αὕτη κρεωδαισία τὴν κοινωνίαν ἀναιροῦσα , πολλὰ δεῖπνα ποιεῖ καὶ πολλοὺς δειπνοῦντας , οὐδένα δὲ σύνδειπνον οὐδενός , ὅταν ὥσπερ ἀπὸ κρεοπωλικῆς 0 1 2 ;
τραπέζης σταθμῷ λαβὼν ἕκαστος μοῖραν ἑαυτῷ πρόθηται .
καίτοι τίν ἔχει διαφορὰν ἢ κύλικα καταθέντα τῶν κεκλημένων ἑκάστῳ καὶ χοῦν , ἐμπλησάμενον οἴνου , καὶ τράπεζαν ἰδίαν ὥσπερ οἱ Δημοφωντίδαι τῷ Ὀρέστῃ λέγονται , πίνειν κελεῦσαι μὴ προσέχοντα τοῖς ἄλλοις 0 ·
ἢ τοῦθ ὅπερ νῦν γίγνεται , κρέας προθέμενον καὶ ἄρτον , ὥσπερ ἐκ φάτνης ἰδίας ἕκαστον εὐωχεῖσθαι , πλὴν ὅτι μὴ πρόσκειται σιωπῆς ἡμῖν ἀνάγκη , καθάπερ τοῖς τὸν Ὀρέστην ξενίζουσιν 0 1 ;
ἀλλὰ καὶ τοῦτ ἴσως αὐτὸ πρὸς τὴν ἁπάντων κοινωνίαν ἐκκαλεῖται τοὺς συνόντας , ὅτι καὶ λόγῳ κοινῷ πρὸς ἀλλήλους χρώμεθα καὶ ᾠδῇ , ψαλτρίας τε τερπούσης ;
καὶ αὐλητρίδος ὁμοίως μετέχομεν ·
καὶ ὁ κρατὴρ οὗτος ὅρον οὐκ ἔχων ἐν μέσῳ πρόκειται , πηγὴ φιλοφροσύνης ἄφθονος καὶ μέτρον ἔχουσα τῆς ἀπολαύσεως τὴν ὄρεξιν οὐχ ὥσπερ ἡ τοῦ κρέως καὶ τοῦ ἄρτου μερὶς ἀδικωτάτη μέτρῳ καλλωπίζεται τῷ ἴσῳ πρὸς ἀνίσους 0 ·
τὸ γὰρ αὐτὸ τῷ μικροῦ δεομένῳ πλέον ἐστὶ τῷ δὲ μείζονος ἔλαττον 0 .
ὥσπερ οὖν , ὦ ἑταῖρ , ὁ κάμνουσι πολλοῖς ἴσα φάρμακα μέτροις ἀκριβέσι καὶ σταθμοῖς διανέμων παγγέλοιος , οὕτω τοιοῦτος ἑστιάτωρ οἷος ἀνθρώπους οὔ τε διψῶντας ὡσαύτως οὔ τε πεινῶντας εἰς τ αὐτὸ συναγαγὼν ἀπὸ τῶν ἴσων θεραπεύειν ἅπαντας , ἀριθμητικῶς οὐ γεωμετρικῶς ὁρίζων τὸ δίκαιον καὶ μέτριον 0 1 .
εἰς καπήλου μὲν οὖν φοιτῶμεν ἑνὶ χρώμενοι μέτρῳ τῷ δημοσίῳ πάντες ·
ἐπὶ δεῖπνον δ ἕκαστος ἰδίαν ἥκει γαστέρα κομίζων , ἣν οὐ τὸ ἴσον ἀλλὰ τὸ ἀρκοῦν ἐμπίπλησι .
τὰς δ Ὁμηρικὰς ἐκείνας δαῖτας οὐ χρὴ μεταφέρειν ἐκ τῶν στρατιωτικῶν καὶ παρεμβολικῶν ἐνταῦθα δείπνων , ἀλλὰ μᾶλλον τὴν τῶν παλαιῶν φιλανθρωπίαν ζηλοῦν , οὐ μόνον ὁμεστίους οὐ δ ὁμωροφίους ἀλλὰ καὶ ὁμοχοίνικας καὶ ὁμοσίτους τῷ πᾶσαν σέβεσθαι κοινωνίαν ἐν τιμῇ τιθεμένους .
τὰ μὲν οὖν Ὁμήρου δεῖπνα χαίρειν ἐῶμεν ὑπολιμώδη γάρ ἐστι καὶ διψαλέα καὶ τοὺς ἑστιάρχας βασιλεῖς ἔχοντα τῶν Ἰταλικῶν δεινοτέρους καπήλων ὥστε παρὰ τὰς μάχας , ἐν χερσὶ τῶν πολεμίων ὄντων , ἀπομνημονεύειν ἀκριβῶς , πόσον ἕκαστος τῶν δεδειπνηκότων παρ αὐτοῖς πέπωκε .
τὰ δὲ Πινδαρικὰ βελτίω δήπουθεν , ἐν οἷς ἥρωες αἰδοίαν ἐμίγνυντ ἀμφὶ τράπεζαν θαμά τῷ κοινωνεῖν ἁπάντων ἀλλήλοις 0 .
ἐκεῖνο γὰρ ἦν οἷον ἀνάμιξις καὶ σύγκρασις ἀληθῶς , τοῦτο δὲ διαίρεσις καὶ διαβολὴ τῶν φιλτάτων εἶναι δοκούντων , ὡς μη δ ὄψου κοινωνεῖν δυναμένων 0 1 .
ἐπὶ τούτοις εὐδοκιμήσαντι τῷ Ἁγίᾳ παρώξυνάν μ ἐπιθέσθαι .
ἔλεγον οὖν οὐ ξένον τι πεπονθέναι πάθος Ἁγίαν , εἰ τὴν ἴσην μερίδα λαμβάνων δυσκολαίνει , γαστέρα φορῶν τηλικαύτην καὶ γὰρ αὐτὸς εἶναι τῶν ἀδδηφαγίᾳ χαιρόντων ἐν γάρ ξυνῷ ἰχθύι ἄκανθαι οὐκ ἔνεισιν ὥς φησιν ὁ Δημόκριτος .
ἀλλὰ τοῦτ αὐτό ἔφην καὶ μάλιστα τὴν μοῖραν ὑπὲρ εἱμαρμένην ἡμῖν ἐπήγαγεν .
ἰσότητος γάρ , ἣν πόλεις τε πόλεσι συμμάχοις τε συμμάχους ἡ Εὐριπίδειος γραῦς φησι συνδεῖν , οὐδὲν οὕτως ὡς ἡ περὶ τράπεζαν κοινωνία δεῖται , φύσει κοὐ νόμῳ καὶ ἀναγκαίαν οὐ καινὴν οὐ δ ἐπείσακτον ὑπὸ δόξης ἔχουσα χρείαν 0 ·
τῷ πλέονα δ ἐκ τῶν κοινῶν ἐσθίοντι πολέμιον καθίσταται τὸ καθυστεροῦν καὶ ἀπολειπόμενον , ὥσπερ ἐν ῥοθίῳ ταχυναυτούσης τριήρους 0 .
οὐ γὰρ φιλικὸν οὐ δὲ συμποτικὸν οἶμαι προοίμιον εὐωχίας ὑφόρασις καὶ ἁρπασμὸς καὶ χειρῶν ἅμιλλα καὶ διαγκωνισμός , ἀλλ ἄτοπα καὶ κυνικὰ καὶ τελευτῶντα πολλάκις εἰς λοιδορίας καὶ ὀργὰς οὐ κατ ἀλλήλων μόνον ἀλλὰ καὶ κατὰ τῶν τραπεζοκόμων καὶ κατὰ τῶν ἑστιώντων 0 1 .
ὅσον δὲ χρόνον ἡ Μοῖρα καὶ ἡ Λάχεσις ἰσότητι τὴν περὶ τὰ δεῖπνα καὶ συμπόσια κοινωνίαν ἐβράβευον , οὐθὲν ἰδεῖν ἄκοσμον ἦν οὐ δ ἀνελεύθερον ἀλλὰ καὶ τὰ δεῖπνα δαῖτας ἐκάλουν καὶ τοὺς ἑστιωμένους δαιτυμόνας δαιτροὺς δὲ τοὺς τραπεζοκόμους ἀπὸ τοῦ διαιρεῖν καὶ διανέμειν .
λακεδαιμόνιοι δὲ κρεοδαίτας εἶχον οὐ τοὺς τυχόντας ἀλλὰ τοὺς πρώτους ἄνδρας , ὥστε καὶ Λύσανδρον ὑπ Ἀγησιλάου τοῦ βασιλέως ἐν Ἀσίᾳ κρεοδαίτην ἀποδειχθῆναι .
τότ οὖν αἱ νεμήσεις ἐξέπεσον , ὅτ ἐπεισῆλθον αἱ πολυτέλειαι τοῖς δείπνοις ·
οὐ γὰρ ἦν οἶμαι πέμματα καὶ κανδύλους καὶ καρυκείας ἄλλας τε παντοδαπὰς ὑποτριμμάτων καὶ ὄψων παραθέσεις διαιρεῖν , ἀλλ ἐξηττώμενοι τῆς περὶ ταῦτα λιχνείας καὶ ἡδυπαθείας προήκαντο τὴν ἰσομοιρίαν .
τεκμήριον δὲ τοῦ λόγου καὶ νῦν ἔτι τὰς θυσίας καὶ τὰ δημόσια δεῖπνα πρὸς μερίδα γίγνεσθαι διὰ τὴν ἀφέλειαν καὶ καθαριότητα τῆς διαίτης 0 ·
ὥσθ ὁ τὴν νέμησιν ἀναλαμβάνων ἅμα συνανασῴζει τὴν εὐτέλειαν .
ἀλλ ὅπου τὸ ἴδιον ἔστιν , ἀπόλλυται τὸ κοινόν ;
ὅπου μὲν οὖν μὴ ἴσον ἔστιν 0 ·
οὐ γὰρ οἰκείου κτῆσις ἀλλ ἀφαίρεσις ἀλλοτρίου καὶ πλεονεξία περὶ τὸ κοινὸν ἀδικίας 0 ;
ἦρξε καὶ διαφορᾶς , ἣν ὅρῳ καὶ μέτρῳ τοῦ ἰδίου καταπαύοντες οἱ νόμοι τῆς ἴσα νεμούσης εἰς ;
τὸ κοινὸν ἀρχῆς καὶ δυνάμεως ἐπώνυμοι γεγόνασιν .
ἐπεὶ μη δὲ στέφανον ἀξίου διανέμειν ἡμῶν ἑκάστῳ τὸν ἑστιῶντα μη δὲ κλισίας καὶ χώρας 0 ·
ἀλλὰ κ ἂν ἐρωμένην τις ἢ ψάλτριαν ἥκῃ κομίζων , κοινὰ τὰ φίλων , ἵνα τό ὁμοῦ πάντα χρήματα γίγνηται κατὰ τὸν Ἀναξαγόραν 0 .
εἰ δ οὐδὲν ἡ τούτων ἰδίωσις ἐπιταράττει τὴν κοινωνίαν τῷ τὰ μέγιστα καὶ πλείστης ἄξια σπουδῆς εἶναι κοινά , λόγους , προπόσεις , φιλοφροσύνας , παυσώμεθα τὰς Μοίρας ἀτιμάζοντες ;
καὶ τὸν τῆς τύχης παῖδα κλῆρον ὡς Εὐριπίδης φησίν , ὃς οὔ τε πλούτῳ νέμων οὔ τε δόξῃ τὸ πρωτεῖον , ἀλλ ὅπως ἔτυχεν ἄλλως ἄλλοτε συμφερόμενος τὸν μὲν πένητα καὶ ταπεινὸν ἐπιγαυροῖ καὶ συνεξαίρει γευόμενόν τινος αὐτονομίας , τὸν δὲ πλούσιον καὶ μέγαν ἐθίζων ἰσότητι μὴ δυσκολαίνειν ἀλύπως σωφρονίζει 0 .
σιμωνίδης ὁ ποιητής , ὦ Σόσσιε Σενεκίων , ἔν τινι πότῳ ξένον ἰδὼν κατακείμενον σιωπῇ καὶ μηδενὶ διαλεγόμενον , ὦ ἄνθρωπ εἶπεν εἰ μὲν ἠλίθιος εἶ , σοφὸν πρᾶγμα ποιεῖς εἰ δὲ σοφός , ἠλίθιον 0 1 .
ἀμαθίην γὰρ ἄμεινον ὥς φησιν Ἡράκλειτος κρύπτειν , ἔργον δὲ ἐν ἀνέσει καὶ παρ οἶνον ὅστ ἐφέηκε πολύφρονά περ μάλ ἀεῖσαι , καὶ θ ἁπαλὸν γελάσαι καὶ τ ὀρχήσασθαι ἀνῆκε 0 1 ·
καί τι ἔπος προέηκεν , ὅπερ τ ἄρρητον ἄμεινον 0 ·
οἰνώσεως ἐνταῦθα τοῦ ποιητοῦ καὶ μέθης , ὡς ἐμοὶ δοκεῖ , διαφορὰν ὑποδεικνύντος 0 .
ᾠδὴ μὲν γὰρ καὶ γέλως καὶ ὄρχησις οἰνωμένοις μετρίως ἔπεισι ·
τὸ δὲ λαλεῖν καὶ λέγειν , ἃ βέλτιον ἦν σιωπᾶν , παροινίας ἢδη καὶ μέθης ἔργον ἐστί .
διὸ καὶ Πλάτων ἐν οἴνῳ μάλιστα καθορᾶσθαι τὰ ἤθη τῶν πολλῶν νομίζει , καὶ Ὅμηρος εἰπὼν οὐ δὲ τραπέζῃ γνώτην ἀλλήλων δῆλός ἐστιν εἰδὼς τὸ πολύφωνον τοῦ οἴνου καὶ λόγων πολλῶν γόνιμον .
οὐ γὰρ ἔστι τρωγόντων σιωπῇ καὶ πινόντων γνῶσις ·
ἀλλ ὅτι τὸ πίνειν εἰς τὸ λαλεῖν προάγεται , τῷ δὲ λαλεῖν ἐμφαίνεται καὶ τῷ ἀπογυμνοῦσθαι πολλὰ τῶν ἄλλως λανθανόντων , παρέχει τινὰ τὸ συμπίνειν καὶ κατανόησιν ἀλλήλων ·
ὥστε μὴ φαύλως ἂν ἐπιτιμῆσαι τῷ Αἰσώπῳ , τί τὰς θυρίδας , ὦ μακάριε , ζητεῖς ἐκείνας , δι ὧν ἄλλος 0 ;
ἄλλου κατόψεται τὴν διάνοιαν ;
ὁ γὰρ οἶνος ἡμᾶς ἀνοίγει καὶ δείκνυσιν οὐκ ἐῶν ἡσυχίαν ἄγειν , ἀλλ ἀφαιρῶν τὸ πλάσμα καὶ τὸν σχηματισμόν , ἀπωτάτω τοῦ νόμου καθάπερ παιδαγωγοῦ γεγονότων .
Αἰσώπῳ μὲν οὖν καὶ Πλάτωνι , καὶ εἴ τις ἄλλος ἐξετάσεως τρόπου δεῖται , πρὸς τοῦτο χρήσιμον ὁ ἄκρατος 0 1 ·
οἱ δὲ μηδὲν ἀλλήλους βασανίζειν δεόμενοι μη δὲ καταφωρᾶν ἀλλ ἢ χρῆσθαι φιλοφρόνως , τὰ τοιαῦτα προβλήματα καὶ τοὺς λόγους ἄγουσι συνιόντες , οἷς ἀποκρύπτεται τὰ φαῦλα τῆς ψυχῆς , τὸ δὲ βέλτιστον ἀναθαρρεῖ καὶ τὸ μουσικώτατον , ὥσπερ ἐπὶ λειμῶνας οἰκείους καὶ νομὰς ὑπὸ φιλολογίας προερχόμενον 0 .
ὅθεν καὶ ἡμεῖς τρίτην δεκάδα ταύτην σοι πεποιήμεθα συμποτικῶν ζητημάτων , τὸ περὶ τῶν στεφάνων πρῶτον ἔχουσαν .
ἐγένοντο γάρ ποτε καὶ περὶ στεφάνων λόγοι τὸ δὲ συμπόσιον ἦν Ἀθήνησιν , Ἐράτωνος τοῦ ἁρμονικοῦ ταῖς Μούσαις τεθυκότος καὶ πλείονας ἑστιῶντος , παντοδαπῶν γὰρ μετὰ τὸ δειπνῆσαι στεφάνων περιφερομένων , ὁ Ἀμμώνιος ἐπέσκωψέ πως ἡμᾶς ἀντὶ τοῦ δαφνίνου τοῖς ῥοδίνοις ἀναδησαμένους ὅλως γὰρ εἶναι τοὺς ἀνθίνους κορασιώδεις καὶ παιζούσαις μᾶλλον ἐπιτηδείους 0 ;
παρθένοις καὶ γυναιξὶν ἢ συνουσίαις φιλοσόφων καὶ μουσικῶν ἀνδρῶν 0 .
θαυμάζω δὲ καὶ Ἐράτωνα τουτονὶ τὰς μὲν ἐν τοῖς μέλεσι παραχρώσεις βδελυττόμενον καὶ κατηγοροῦντα τοῦ καλοῦ Ἀγάθωνος , ὃν πρῶτον εἰς τραγῳδίαν φασὶν ἐμβαλεῖν καὶ ὑπομῖξαι τὸ χρωματικὸν , ὅτε τοὺς Μυσοὺς ἐδίδασκεν , αὐτὸς δ ἡμῖν ὁρᾶτε ὡς ποικίλων χρωμάτων καὶ ἀνθηρῶν τὸ συμπόσιον ἐμπέπληκε , καὶ τὴν διὰ τῶν ὢτων ἀποκλείει τρυφὴν καὶ ἡδυπάθειαν τῆ αὐλείῳ , τὴν κατὰ τὰ ὄμματα καὶ τὰς ῥῖνας , ὥσπερ καθ ἑτέρας θύρας , ἐπεισάγων τῇ ψυχῇ καὶ τὸν στέφανον ἡδονῆς ποιῶν οὐκ εὐσεβείας 0 .
καίτοι τό γε μύρον τοῦτο τῆς ἀνθίνης ταύτης καὶ μαραινομένης ἐν ταῖς χερσὶ τῶν στεφανηπλόκων σπουδαιοτέραν ἀναδίδωσιν εὐωδίαν .
ἀλλ οὐκ ἔχει χώραν ἐν συμποσίῳ φιλοσόφων ἀνδρῶν ἡδονὴ πρὸς μηδεμίαν συμπεπλεγμένη χρείαν μη δ ἀκολουθοῦσα φυσικῆς ὀρέξεως ἀρχῇ .
καθάπερ γὰρ οἱ μὲν ὑπὸ τῶν κεκλημένων ἀγόμενοι φίλων ἐπὶ τὸ δεῖπνον ἔθει φιλανθρώπῳ τυγχάνουσι τῶν αὐτῶν , ὥσπερ Ἀριστόδημος ὑπὸ Σωκράτους εἰς Ἀγάθωνος ἀχθεὶς ἑστιῶντος 0 ·
εἰ δέ τις ἀφ αὑτοῦ βαδίζοι , τούτῳ δεῖ τὴν θύραν κεκλεῖσθαι ·
οὕτως αἱ μὲν περὶ τὴν ἐδωδὴν καὶ πόσιν ἡδοναὶ κεκλημέναι ὑπὸ τῆς φύσεως ταῖς 0 ·
ὀρέξεσιν ἑπόμεναι τόπον ἔχουσι , ταῖς δ ἄλλαις ἀκλήτοις καὶ σὺν οὐδενὶ λόγῳ φιληδονίαις ἀπηλλάχθαι προσήκει .
πρὸς ταῦθ οἱ μὲν ἀήθεις τοῦ Ἀμμωνίου νεανίσκοι διαταραχθέντες ἡσυχῆ παρελύοντο τοὺς στεφάνους ·
ἐγὼ δ εἰδὼς ὅτι γυμνασίας ἕνεκα καὶ ζητήσεως καταβέβληκεν ἐν μέσῳ τὸν λόγον ὁ Ἀμμώνιος , προσαγορεύσας Τρύφωνα τὸν ἰατρὸν ὦ τᾶν εἶπον ἢκαταθέσθαι δίκαιος εἶ μεθ ἡμῶν τουτονὶ τὸν καλὸν ἄνθεσι φλέγοντα τοῖς ῥοδίνοις στέφανον , ἢ λέγειν , ὥσπερ εἴωθας ἑκάστοτε πρὸς ἡμᾶς , ὅσας ἔχουσιν οἱ ἄνθινοι στέφανοι πρὸς τὸ πίνειν βοηθείας .
ὑπολαβὼν δ ὁ Ἐράτων οὕτω γάρ εἶπε δέδοκται μηδεμίαν ἡδονὴν ἀσύμβολον δέχεσθαι , ἀλλ εὐφραινομένους δυσκολαίνειν , ἂν μὴ μετά τινος μισθοῦ τοῦτο πάσχωμεν ἢ τὸ μὲν μύρον εἰκότως ὑποδυσωπούμεθα καὶ τὴν πορφύραν διὰ τὴν ἐπίθετον πολυτέλειαν ὡς δολερὰ εἵματα καὶ χρίματα κατὰ τὴν τοῦ βαρβάρου φωνήν , αἱ δ αὐτοφυεῖς χρόαι καὶ ὀσμαὶ τὸ ἀφελὲς ἔχουσι καὶ καθαρὸν καὶ οὐδὲν ὀπώρας διαφέρουσι 0 ;
μὴ γὰρ εὔηθες ᾖ τοὺς μὲν χυμοὺς δρέπεσθαι καὶ ἀπολαύειν τῆς φύσεως διδούσης , ὀσμὰς δὲ καὶ χρόας ἃς ὧραι φέρουσι , διὰ τὴν ἐπανθοῦσαν ἡδονὴν ταῦτα καὶ χάριν ἀτιμάζειν , ἂν μή τι χρειῶδες ἔξωθεν ἄλλο συνεπιφέρωσιν 0 .
ἓν γὰρ αὐτὸ δοκεῖ τ οὐναντίον , εἰ μηδὲν ἡ φύσις , ὡς ὑμεῖς φατε μάτην πεποίηκε , ταῦτα τῆς ἡδονῆς πεποιῆσθαι χάριν , ἃ μηδὲν ἄλλο χρήσιμον ἔχοντα μόνον εὐφραίνειν πέφυκε .
σκόπει δ ὅτι τοῖς φυομένοις καὶ βλαστάνουσι τὰ μὲν φύλλα σωτηρίας ἕνεκα τοῦ καρποῦ καὶ ὅπως ὑπ αὐτῶν τὰ δένδρα θαλπόμενα καὶ ψυχόμενα μετρίως φέρῃ τὰς μεταβολὰς 0 ;
γέγονε ·
τοῦ δ ἄνθους ὄφελος οὐδὲν ἐπιμένοντος , πλὴν εἴ τι χρωμένοις ἡμῖν ἐπιτερπὲς ὀσφρέσθαι καὶ ἰδεῖν ἡδὺ παρέχει , θαυμαστὰς μὲν ὀσμὰς ἀφιέντα , ποικιλίαν δ ἀμιμήτοις χρώμασι καὶ βαφαῖς ἀνοιγόμενα 0 .
διὸ τῶν μὲν φύλλων ἀποσπωμένων οἷον ἀλγεῖ καὶ δάκνεται τὰ φυτὰ καὶ γίγνεται περὶ αὐτὰ βλάβη τις ἑλκώδης καὶ ψίλωσις ἀπρεπής ·
καὶ οὐ μόνης ὡς ἔοικε κατ Ἐμπεδοκλέα τῆς δάφνης τῶν φύλλων ἀπὸ πάμπαν ἔχεσθαι χρή , ἀλλὰ καὶ τῶν ἄλλων φείδεσθαι δένδρων ἁπάντων καὶ μὴ κοσμεῖν ἑαυτοὺς ταῖς ἐκείνων ἀκοσμίαις , βίᾳ καὶ παρὰ φύσιν τὰ φύλλα συλῶντας ;
αὐτῶν .
αἱ δὲ τῶν ἀνθέων ἀφαιρέσεις τρυγήσεσιν ἐοίκασι καὶ βλάπτουσιν οὐδέν , ἀλλὰ κ ἂν μὴ λάβῃ τις ἐν ὥρᾳ , περιερρύη μαρανθέντα .
καθάπερ οὖν οἱ βάρβαροι τῶν θρεμμάτων τοῖς δέρμασιν ἀντὶ τῶν ἐρίων ἀμφιέννυνται , οὕτω μοι δοκοῦσιν οἱ μᾶλλον ἐκ τῶν φύλλων ἢ τῶν ἀνθέων ὑφαίνοντες τοὺς στεφάνους οὐ κατὰ λόγον χρῆσθαι τοῖς φυτοῖς .
ἐγὼ μὲν οὖν ταῦτα συμβάλλομαι ταῖς στεφανοπώλισιν οὐ γάρ εἰμι γραμματικός , ὥστ ἀπομνημονεύειν ποιημάτων , ἐν οἷς τοὺς παλαιοὺς ἱερονίκας ἀναγιγνώσκομεν ἀνθινοῖς ;
ἀναδουμένους στεφάνοις ·
πλὴν ὅτι γε ταῖς Μούσαις ὁ τῶν ῥόδων στέφανος ἐπιπεφήμισται , μεμνῆσθαί μοι δοκῶ Σαπφοῦς λεγούσης πρός τινα τῶν ἀμούσων καὶ ἀμαθῶν γυναικῶν κατθάνοισα δὲ κείσεαι ·
οὐ γὰρ πεδέχεις ῥόδων τῶν ἐκ Πιερίας .
εἰ δέ τινα καὶ Τρύφων ἀπὸ τῆς ἰατρικῆς δίδωσι μαρτυρίαν , ἀκουστέον .
ἐκ τούτου δεξάμενος ὁ τρύφων τὸν λόγον οὐδενὸς ἔφη τούτων ἀσκέπτους γεγονέναι τοὺς παλαιούς , ἅτε δὴ πλείστῃ κεχρημένους ἀπὸ φυτῶν ἰατρικῇ ·
τεκμήρια δ ἔστι τιν ἔτι νῦν .
τύριοι μὲν Ἀγηνορίδῃ Μάγνητες δὲ Χείρωνι , τοῖς πρώτοις ἰατρεῦσαι λεγομένοις , ἀπαρχὰς 0 1 ;
κομίζουσι · ;
ῥίζαι γάρ εἰσι καὶ βοτάναι , δι ὧν ἰῶντο τοὺς κάμνοντας .
ὁ δὲ Διόνυσος οὐ μόνον τῷ τὸν οἶνον εὑρεῖν , ἰσχυρότατον φάρμακον καὶ ἥδιστον , ἰατρὸς ἐνομίσθη μέτριος , ἀλλὰ καὶ τῷ τὸν κιττὸν ἀντιταττόμενον μάλιστα τῇ δυνάμει πρὸς τὸν οἶνον εἰς τιμὴν προαγαγεῖν καὶ στεφανοῦσθαι διδάξαι τοὺς βακχεύοντας ὡς ἧττον ὑπὸ τοῦ οἴνου ἀνιῷντο , τοῦ κιττοῦ κατασβεννύντος τὴν μέθην τῇ ψυχρότητι .
δηλοῖ δὲ καὶ τῶν ὀνομάτων ἔνια τὴν περὶ ταῦτα πολυπραγμοσύνην τῶν παλαιῶν ·
τήν τε γὰρ καρύαν οὕτως ὠνόμασαν , ὅτι πνεῦμα βαρὺ καὶ καρωτικὸν ἀφιεῖσα λυπεῖ τοὺς ὑπ αὐτῆς παρακεκλιμένους ·
καὶ τὸν νάρκισσον ὡς ἀμβλύνοντα τὰ νεῦρα καὶ βαρύτητας ἐμποιοῦντα ναρκώδεις 0 ·
διὸ καὶ ὁ Σοφοκλῆς αὐτόν ἀρχαῖον μεγάλων θεῶν στεφάνωμα τουτέστι τῶν χθονίων , προσηγόρευκε .
φασὶ δὲ καὶ τὸ πήγανον ἀπὸ τῆς δυνάμεως ὠνομάσθαι ·
πήγνυσι γὰρ ξηρότητι διὰ θερμότητα τὸ σπέρμα καὶ ὅλως πολέμιόν ἐστι ταῖς κυούσαις .
οἱ δὲ καὶ τὴν ἀμέθυστον οἰόμενοι τῷ πρὸς τὰς οἰνώσεις βοηθεῖν αὐτήν τε καὶ τὴν ἐπώνυμον αὐτῆς λίθον οὕτω κεκλῆσθαι διαμαρτάνουσι ·
κέκληται γὰρ ἀπὸ τῆς χρόας ἑκατέρα ·
οὐ γάρ ἐστιν αὐτῆς τὸ φύλλον ἀκράτῳ , ἀλλ ἀοίνῳ καὶ ὑδαρεῖ τὴν κρᾶσιν οἴνῳ προσεοικός .
ἄλλα μέντοι πάμπολλα λαβεῖν ἔστιν , οἷς παρέσχον τὰς κλήσεις αἱ δυνάμεις ·
ἀρκεῖ δὲ κ ἀκεῖνα τὴν τῶν παλαιῶν ἐπιμέλειαν ὑποδηλῶσαι καὶ πολυπειρίαν , ἀφ ἧς ἐχρήσαντο τοῖς παροίνοις στεφάνοις .
μάλιστα μὲν γὰρ ὁ ἄκρατος , ὅταν τῆς κεφαλῆς καθάψηται καὶ τονώσῃ τὰ σώματα πρὸς τὰς τῶν αἰσθήσεων ἀρχάς , ἐπιταράσσει τὸν ἄνθρωπον αἱ δὲ τῶν ἀνθέων ἀπορροαὶ πρὸς τοῦτο θαυμασίως βοηθοῦσι καὶ ἀποτειχίζουσι τὴν κεφαλὴν ἀπὸ τῆς μέθης ὡς ἀκρόπολιν , τῶν μὲν θερμῶν μαλακῶς ἀναχαλώντων τοὺς πόρους καὶ ἀναπνοὴν τῷ οἴνῳ διδόντων , ὅσα δ ἡσυχῆ ψυχρὰ τῷ μετρίως ἐπιψαύειν ἀνακρουομένων τὰς ἀναθυμιάσεις , ὥσπερ ὁ τῶν ἴων καὶ ῥόδων στέφανος 0 1 ·
στύφει γὰρ ἀμφότερα καὶ συστέλλει τῇ ὀσμῇ τὰς καρηβαρίας .
τὸ δὲ τῆς κύπρου ἄνθος καὶ ὁ κρόκος καὶ ἡ βάκκαρις εἰς ὕπνον ἄλυπον ὑπάγει τοὺς πεπωκότας ·
ἔχει γὰρ ἀπορροὴν λείαν καὶ προσηνῆ καὶ τὰς περὶ τὸ σῶμα τῶν μεθυσκομένων ἀνωμαλίας καὶ τραχύτητας ἡσυχῆ διαχέουσαν , ὥστε , γιγνομένης γαλήνης , ἀμβλύνεσθαι καὶ συνεκπέττεσθαι τὸ κραιπαλῶδες .
ἐνίων δ ἀνθέων ὀσμαῖς ἄνω σκιδναμέναις περὶ τὸν ἐγκέφαλον , οἵ τε πόροι τῶν αἰσθητηρίων ἐκκαθαίρονται καὶ λεπτύνεται τὰ ὑγρὰ πράως ἄνευ πληγῆς καὶ σάλου τῇ θερμότητι διακρινόμενα , καὶ φύσει ψυχρὸς ὢν ὁ ἐγκέφαλος ἀναθάλπεται .